Die Kat kom weer | Perdebytjie se nes
Augustus 21, 2014 perdebytjie	14 Kommentaar
Die hoogtepunt van 'n besoek aan die Pantanal,is om die geheimsinnige Jaguar te sien.Naas die tier en leeu,is dit die derde grootste kat op aarde.Met sy diep borskas,breë kop en stewige bou,is 'n mannetjie jaguar van kop tot stertpunt 2.5meter lank en weeg maklik 130kilogram.Gemeet teen 'n groot mannetjie luiperd,wat 90k weeg,is dit 'n aansienlike groter kat!
Hulle is wouddiere en patrolleer rivieroewers.Hulle kan uitstekend swem en dis geen probleem om riviere te kruis nie.Hulle het groot prooi nodig om te oorleef,daarom het hul 'n groot habitat nodig.Daar word bereken dat daar ongeveer drie tot sewe jaguars per honderd vierkantemeter in die Pantanal is.Die merke op hul koppe verskil en hul word daaraan uitgeken.
Hul byt hul prooi agter in die kopbeen en dis genoeg om 'n reuse kaaiman,bees,capybara,waterskilpad en armadilla dood te maak.
Niemand weet hoeveel van hierdie diere nog oor is nie,maar hulle is uiters bedreigd.In die laat sestigerjare is tot 15000 pelse per jaar uitgevoer.Gelukkig is daar nou 'n verbod op die handel van pelse.Nou is daar nog steeds konflik met beesboere wat verliese lei en jaguars genadeloos afmaai.Daar is pogings om boere te oortuig van die belangrikheid van toerisme en vergoeding word aangebied vir beeste wat slagoffers was.Dit gaan maar moeilik,want dis diepgewortelde haat tussen wilde dier en mens,wat al eeue hier paasvind.Daar is ook boere wat geldmaak uit jagtery teen US$20,000 vir 'n jaguar trofee!
'n Verdere bedreiging is die uitkap van woude en die toenemende naderkruip van mense en vee.Die enigste redding vir hierdie diere is om toerisme aan te moedig en die plaaslike bevolking te oortuig van hul waarde.Toerisme is hier nog in sy kinderskoene,maar daar is darem 'n ligpuntjie in die duisternis.
Sal in my volgende blog foto's plaas en meer vertel van die toerismebedryf.
Previous PostEk is 'n eensame krokodil…Next PostKatkenades in die Pantanal.
14 gedagtes oor "Die Kat kom weer"
Augustus 21, 2014 om 2:32 nm
Ag toggie hoe meer ek lees wat aangaan op ons planeet, hoe hartseerder raak ek. Miskien is ek net bietjie moeg op die oomblik, maar ek wens die tyd van die leeu en die lam wat saamlê wil nou aanbreek.
Augustus 21, 2014 om 8:09 nm
Gelukkig is daar mense wat geweldig hard werk en pogings aanwend om die ding om te swaai.As hulle die boere kan oortuig dat toerisme lonender is as beesboerdery,is dit twee vlieë met een klap.Weg met beeste en ontbossing sal dan ook onnodig wees.
Augustus 21, 2014 om 5:56 nm
Ai dit maak my hartseer dat die mens so met die natuur inmeng
Augustus 21, 2014 om 8:12 nm
Dis so 'n woeste ongerepte plek,maar steeds slaag die mens daarin om dit op te foeter.Ek dink egter hier gaan grootskaalse verbetering in verhoudings met die natuur plaasvind,want daar is 'n positiewe bewusmakingsveldtog om die ding te probeer omswaai.
Augustus 22, 2014 om 2:13 vm
Ek geniet jou reeks oor Brasilie se natuurlewe sommer baie, Dina. Het julle n jaguar te siene gekry!?
Augustus 22, 2014 om 5:30 vm
Ja,ons het elke dag een gesien.Dis egter baie moeilik om hulle te fotografeer.Ek sal in my volgende blog vertel hoekom.
Augustus 22, 2014 om 12:54 nm
Augustus 22, 2014 om 7:00 nm
Augustus 22, 2014 om 6:17 vm
Dis waar wat jy sê oor die boere, maar hier by ons het 'n wonderwerk gebeur, die boere help nou die Landmark Foundation om die luiperds te merk, almal het nogals trots die bordjies by hulle plase opgesit. Die Riviersonderend bergreeks is baie ongerep so dis 'n veilige omgewing vir hulle…
Augustus 22, 2014 om 8:56 vm
Augustus 22, 2014 om 3:27 nm
Ek geniet hierdie blog … allawêreld!
Augustus 22, 2014 om 6:59 nm
Dankie dat jy altyd inloer!
Augustus 23, 2014 om 7:24 vm
Lekker om hier te lees! Ja nee, die kroon van die skepping het geen respekte vir sy mede skepsels nie.
Augustus 23, 2014 om 7:52 vm
Die mens het homself as die kroon van die skepping gesien en regverdig daarmee sy stink houding teenoor die natuur.